Akli n Muḥ d yiwen n urgaz yesεeddan lmiziriya iruḥ ɣer Fṛansa i wakken ad yejmeε idrimen, yezweǧ yesεa sin warrac. Asmi imɣuren warrac-nni, uwḍen ɣer Tizi n zzwaǧ, tella-d teεdawit garasen d leεmum-nsen, heyyan ad gen tameɣra, εerḍen-d akk at taddart ala leεmum-nsen ulac-iten. Akli yebɣa ad yenced atmaten-is meεna arraw-is ugin ad as-aɣen awal, kksen leqder yellan d baba-tsen. Mi t-uweḍ tuqqna n lḥenni, nudan ɣef Wakli, ufan-t yegla s yiman-is, iεelleq iman-is ɣer yiwet n teslent, deffir n uxxam.